Diari Oficial de la Generalitat Valenciana


Sumari del DOGV 4447, del 25-02-2003 (2003/2156)

Informació pública del concurs per a la selecció d'una empresa per a l'adquisició d'accions de la classe B d'Emuvisal, SA.
--------------------------------------------------------------------------------------------------------------------------

### Dades del document

Número de DOGV
:   4447

Data del DOGV
:   25-02-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/2156


Data del document
:   15-01-2003

Organisme emissor
:   Empresa Municipal de Vivienda y Suelo de Alquerias del Niño Perdido (Emuvisal, SA)

Tipus de document
:   Anunci

Descriptors 

:   * Alqueries, les
    * contracte administratiu

Informació pública del concurs per a la selecció d'una empresa per a l'adquisició d'accions de la classe B d'Emuvisal, SA. [2003/M2156]
  
El Consell d'Administració de l'empresa mixta denominada Empresa Municipal de Vivienda y Suelo de Alquerías del Niño Perdido (Emuvisal, SA), constituïda el dia 14 de juliol de 1998 davant el notari amb residència a Almassora Fernando Pascual de Miguel i inscrita en el Registre Mercantil de Castelló al tom 930, llibre 495, foli 124, secció 8, full CS-13862, NIF A-12482105, en aplicació del que disposa l'article 5.2 dels seus Estatuts Socials i per haver posat a disposició d'este Consell el soci titular la totalitat de les seues accions de la classe B, compresives del número 111 al 180 ambdós inclusivament, convoca, d'acord amb les següents bases aprovades per l'Ajuntament d'Alquerías del Niño Perdido (Castelló) i que van servir per acord plenari del dia 27 de febrer de 1998 per a la constitució de la present societat mercantil d'economia mixta:
  
Primera. Objecte
  
La selecció del soci que adquirirà el capital privat de la societat mercantil d'economia mixta, accions de la classe B, empresa promotora d'habitatges i sòl, amb àmplia experiència en la construcció d'habitatges protegits i desenvolupament/ urbanització de sòl.
  
Segona. Capital social
  
El pressupost total del capital a adquirir, equivalent al 35% del capital social, ascendix a la quantitat de 42.070,85 euros, en base a la següent distribució: 70 accions de la classe B, per una valor de 42.070,85 euros.
  
Tercera. Plec de condicions
  
El concurs es regirà pel plec de condicions que estarà exposat al públic, durant el termini de presentació de proposicions al domicili social de l'empresa, plaça Major, número 1, d'Alquerías del Niño Perdido (Castelló).
  
Quarta. Garantia provisional
  
Ascendirà a la quantitat de 3.005,06 euros, que s'hauran d'ingressar en la caixa de la societat en qualsevol de les formes admeses en dret.
  
Cinquena. Model de proposició
  
La proposició s'ajustarà al model que figura com a annex 1r al plec de condicions junt a la documentació complementària a què fa referència este.
  
Sisena. Presentació de proposicions
  
Es presentaran en el termini dels 26 dies naturals següents a la publicació del present anunci en el Diari Oficial de la Generalitat Valenciana havent-se prèviament publicat en dos periòdics, un de difusió nacional i un altre de difusió provincial.
  
Setena. Obertura de les proposicions
  
Tindrà lloc a les 12.00 hores del sisé dia hàbil següent al de la finalització del termini de presentació de proposicions al domicili social de l'empresa.
  
Huitena. Despeses de publicació
  
Serà de compte de l'adjudicatari del present concurs el cost dels anuncis en els butlletins oficials i periòdics indicats.